CONTRACT SUBSECVENT DE PRESTARI SERVICII
,,Servicii de inchiriere utilaje pentru deszapezire,

inclusiv  deserventi,  pentru iarna 2026-2027’’
nr. ................ din ..................
În temeiul prevederilor Legii nr.98/2016 privind achiziţiile publice şi ale H.G. nr.395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice, cu modificările si completările in vigoare.
Ȋn baza Acordului cadru nr………………/……………………….., s-a încheiat prezentul contract subsecvent de prestari servicii,
între:

         SERVICIUL MUNICIPAL DE UTILITĂŢI PUBLICE, Bacău, str.Constantin Ene nr.3, judeţul Bacău, cod fiscal RO43756270 cont RO75TREZ061502205X017279 deschis la Trezoreria Municipiului Bacău, reprezentată legal de Gabriel Griţcu - Director, în calitate de achizitor,  pe de o parte

şi 

           SC …………………………………….., reprezentata prin …………………………………. cu sediul in ………. str. …………….., nr. ………,  tel/fax ………………………………….. jud. …….  numar de inmatriculare …………….., cod fiscal ………………, cont ………………………… deschis la Trezoreria …………….  in calitate de prestator, pe de alta parte.
2. Definitii 

2.1 - In prezentul contract urmatorii termeni vor fi interpretati astfel:

a. contract – reprezinta prezentul contract  si toate Anexele sale. 

b. achizitor si  prestator  - partile contractante, asa cum sunt acestea numite in prezentul contract;

c. pretul contractului - pretul platibil prestatorului de catre achizitor, in baza contractului, pentru indeplinirea integrala si corespunzatoare a tuturor obligatiilor asumate prin contract;

d. servicii - activitati a caror prestare fac obiect al contractului; 

e. forta majora -  un eveniment mai presus de controlul partilor, care nu se datoreaza greselii sau vinei acestora, care nu putea fi prevazut la momentul incheierii contractului si care face imposibila executarea si, respectiv, indeplinirea contractului; sunt considerate asemenea evenimente: razboaie, revolutii, incendii, inundatii sau orice alte catastrofe naturale, restrictii aparute ca urmare a unei carantine, embargou, enumerarea nefiind exhaustiva ci enunciativa. Nu este considerat forta majora un eveniment asemenea celor de mai sus care, fara a crea o imposibilitate de executare, face extrem de costisitoare executarea obligatiilor uneia din parti;

j. zi - zi calendaristica; an - 365 de zile.

(se adauga orice ce alti termeni pe care partile inteleg sa ii defineasca pentru contract)
3. Interpretare

3.1 In prezentul contract, cu exceptia unei prevederi contrare cuvintele la forma singular vor include forma de plural si vice versa, acolo unde acest lucru este permis de context.
3.2 Termenul “zi”sau “zile” sau orice referire la zile reprezinta zile calendaristice daca nu se specifica in mod diferit.
                                                           Clauze obligatorii
4. Obiectul principal al contractului  

4.1.Prestatorul se obliga sa presteze: ,,Servicii de inchiriere utilaje pentru deszapezire, inclusiv  deserventi,  pentru iarna 2026-2027’’, Cod CPV 60182000-7 – Servicii de inchiriere de vehicule industriale cu sofer (Rev.2), în perioada convenită şi în conformitate cu obligaţiile asumate prin prezentul contract si cu prevederile minimale ale caietului de sarcini.
4.2.Beneficiarul se obligă să plătească preţul convenit în prezentul contract subsecvent pentru serviciile prestate.
5. Pretul contractului

5.1.Pretul contractului, platibil prestatorului de catre achizitor, este de .................... lei fara TVA, la care se adauga .................. lei TVA si este calculat pe baza pretului unitar ofertat pentru fiecare tip de utilaj inchiriat.
5.2. Pretul este detaliat  in Anexa 1 la contract.
6. Durata contractului

6.1.Durata contractului de achizitie publica de ,,Servicii de inchiriere utilaje pentru deszapezire, inclusiv  deserventi,  pentru iarna 2026-2027’’ pentru perioada ................................, 
6.2.Termenul de prestare pentru serviciile achizitionate este de la...............pana la ..................... 
(se completeaza, dupa caz, in functie de finalizarea procedurii prin atribuire si semnarea acordului cadru).
6.3.Termenul de prestare a serviciilor poate suferi modificari la initiativa autoritatii contractante, de comun acord cu prestatorul, in caz de conditii meteo nefavorabile; modificarile termenului de prestare vor interveni prin semnarea unui act aditional la prezentul contractul subsecvent, in conditiile legii.
6.4.Prezentul contract inceteaza sa produca efecte la data recepţiei ultimelor servicii prestate in baza prezentului contract. 
7. Executarea contractului 
7.1.Executarea contractului incepe la data primirii ordinului de incepere de la Comandamentul de deszapezire.
8. Documentele contractului
8.1.Documentele contractului sunt:

· Caietul de sarcini cu anexele si clarificarile ulterioare,
· Propunerea tehnica  si clarificarile ulterioare,
· Propunerea  financiara pe baza careia s-a atribuit acordul-cadru si contractul subsecvent, 
· Garantia de buna executie,
· Acordul de Asociere, daca este cazul.

· Contractele de subcontractare, daca este cazul.

· Anexe.
9. Standarde

9.1.Serviciile prestate in baza contractului vor respecta solicitarile caietului de sarcini  si anexelor sale şi toate prescripţiile legale în vigoare. 

9.2.Prestatorul garantează că la data recepţiei, serviciile prestate corespund caietului de sarcini si anexelor sale.
10. Obligatiile principale ale prestatorului
10.1.Prestatorul poartă toată răspunderea pe durata de îndeplinire a contractului pentru eventualele accidente, pagube sau efecte negative produse ca urmare a acțiunilor sale sau a nerespectării prevederilor caietului de sarcini.
10.2.Prestatorul efectuează pentru deservenții auto-utilajelor, instruirea personalului, acordarea echipamentelor de protecția muncii, înregistrarea eventualelor accidente de muncă.

10.3.Prestatorul răspunde de integritatea utilajelor și a echipamentelor necesare activităților de deszăpezire

10.4.Pe toata perioada prestării serviciilor, prestatorul are obligația de a nu stânjeni inutil sau în mod abuziv confortul riveranilor și/sau căile de acces prin folosirea și ocuparea drumurilor și a căilor publice sau private care deservesc proprietățile aflate în posesia beneficiarului sau o oricărei persoane. 

10.5.Prestatorul va despăgubi achizitorul și personalul acestuia împotriva tuturor reclamațiilor acțiunilor în justiție, daune-interese, costurilor, taxelor și cheltuielilor, amenzilor aplicate personalului achizitorului de cătra instituțiile de control ale statului – ISU, Poliția Română, etc , indiferent de natura lor, pentru care responsabilitatea revine prestatorului.

10.6.Prestatorul este răspunzător atât de siguranța tuturor operațiunilor și metodelor de prestare utilizate, cât și de calificarea personalului folosit pe toată durata contractului, prestatorul având  în același timp obligația de a supraveghea efectuarea serviciilor cerute.

10.7.Prestatorul va răspunde de orice prejudiciu creat drumului în executarea contractului, prin acțiunea sau inacțiunea sa, precum și de eventualele accidente produse din vina sa. 

10.8.Prestatorul are obligația de a respecta normele de protecție a muncii și de prevenire și stingere a incendiilor. 

10.9.Prestatorul va respecta întocmai dotarea cu numărul de auto-utilaje prevăzut în caietul de sarcini.
10.10.Deservenții și personalul vor fi dotați cu echipament de lucru și protecție specifice lucrului la temperaturi scăzute.

10.11.Prestatorul va  nominaliza un manager de contract și un responsabil cu securitatea și sănătatea în muncă.

10.12.Managerul de contract nominalizat de către prestator va avea responsabilitatea luării măsurilor necesare pentru instalarea si punerea in funcțiune a sistemelor de monitorizare GPS, cu dovada acestui fapt, la data intrării in baza de deszăpezire situată pe str. Constantin Ene nr. 3.

10.13.În scopul decontării serviciilor prestate, managerul de contract al prestatorului va avea obligația de a prezenta autorității contractante, săptămânal situația execuției prestațiilor folosind datele stocate de sistemul GPS, traseele realizate de utilaje si timpul parcurs.

10.14.Prestatorului nu va utiliza în cadrul contractului auto–utilaje cu echipamente a căror parametri de funcționare nu corespund cu cerințele pentru care sunt ofertate și cu estetică necorespunzătoare.

10.15.Prestatorul va face dovada modului de deținere (proprietate, închiriere, altă formă de deținere) pentru utilajele care fac parte din obiectul prezentei achiziții. 

10.16.Prestatorul se obliga sa execute activitatea de deszăpezire urmare a solicitarii/notei de comanda transmisa de achizitor, respectand termenele solicitate privind actionarea in interventie.
10.17.La intersecţiile de strazi, in mod special, buldoexcavatorul/excavatorul efectueaza curatarea zăpezii de la colturile strazilor, inlaturarea “digurilor” de zapada, indepartand-o pana la rigola, asigurand conditii optime de circulatie rutiera si pietonala.

10.18.Prestatorul are obligaţia ca la încheierea contractului, să prezinte un contract de monitorizare prin sistem GPS, cu soluția software aferentă.

10.19.Prestatorul are obligaţia ca la momentul intrării utilajelor in baza de deszăpezire, să prezinte soluţia de monitorizare GPS pe baza căreia se realizează decontul serviciilor. Buna funcţionare a sistemului GPS este in sarcina Prestatorului. Prestatorul va permite  beneficiarului accesul permanent la sistemul de monitorizare şi baza de date GPS.
10.20.Prestatorul va asigura în permanenţă funcţionarea în bună stare a autovehiculelor, utilajelor şi echipamentelor asigurate prin contract.

10.21.Prestatorul are obligaţia de a avea plătite toate obligațiile de plată necesare circulației pe drumurile publice.

10.22. Prestatorul are obligatia sa raspunda la solicitarea de interventie si sa asigure inceperea activitatii de deszapezire conform notei de comanda transmisa de achizitor.
10.23. Prestatorul are obligaţia de a repara sau înlocui autoutilajele defecte cu altele cu aceleaşi caracteristici tehnice in termen de 2 ore de la constatarea defecţiunilor de către Beneficiar sau sa inlocuiasaca utilajele inchiriate.
10.24. In cazul în care utilajul nu realizază prestaţia în termenul şi condiţiile prevăzute în contract si nu raspunde in termenul stabilit conform punctul 5.5. din caietul de sarcini, orele de actionare efectuate ulterior nu se vor deconta;
10.25.Prestatorul se obliga sa presteze serviciile la standardele si/sau performantele prezentate in propunerea tehnica si solicitate prin caietul de sarcini, anexa la contract. 
10.26.Prestatorul răspunde de corectitudinea şi aplicabilitatea serviciilor prestate.
10.27.In cazul in care se subcontracteaza parti din contract, iar subcontractantii îşi vor exprima la momentul încheierii contractului de achiziţie publică sau la momentul introducerii acestora în contractul de achiziţie publică, după caz, opţiunea de a fi plătiti direct de către autoritatea contractantă, prestatorul va cesiona creanţa rezultata din contractul de subcontractare, în favoarea subcontractanţilor legată de partea/părţile din contract care sunt îndeplinite de către aceştia. 
10.28.Achizitorul efectuează plăţile directe către subcontractanţii agreaţi doar atunci când prestaţia acestora este confirmată prin documente agreate de toate cele 3 părţi, respectiv autoritate contractantă, contractant şi subcontractant sau de autoritatea contractantă şi subcontractant atunci când, în mod nejustificat, contractantul blochează confirmarea executării obligaţiilor asumate de subcontractant, dupa caz.
10.29.Perioada de desfăşurare a prestaţiilor se preconizeaza a fi: ..........................inclusiv, în funcţie de condiţiile meteo - rutiere această perioadă poate fi modificată prin notificarea scrisă a Autorităţii contractante.
10.30.Pentru autoutilajele inchiriate prevăzute cu echipamente, montarea si demontarea echipamentelor este in sarcina Prestatorului.

10.31.Pe perioada de executare a contractului, schimbarea sau înlocuirea utilajelor/autovehiculelor prezentate in propunerea tehnica, în cadrul procedurii, se va realiza numai cu acordul autorităţii contractante şi se vor folosi utilaje/autovehicule ECHIVALENTE SAU SUPERIOARE (din punct de vedere a normei de poluare) celor punctate în cadrul procedurii.

10.32.Autoritatea contractanta isi rezerva dreptul ca in situatia unor caderi masive de zapada sau conditii meteo nefavorabile care pot periclita desfasurarea in conditii optime a traficului rutier sau pietonal sa suplimenteze valoarea contractului, conform prevederilor art .221 din Legea 98/2016.

11. Obligatiile principale ale achizitorului 

11.1.Autoritatea contractantă are obligaţia de a pune la dispoziţia prestatorului informaţiile/detaliile, pe care acesta le consideră necesare pentru îndeplinirea contractului.

11.2.Autoritatea contractantă are dreptul de a controla, verifica şi măsura prestaţiile efectuate.
11.3.Achizitorul are obligaţia de a efectua plata către prestator in termen de 30 de zile de la inregistrarea facturii la sediul SMUP Bacau,  în condiţiile respectării clauzelor contractuale. 
11.4.Factura emisă de către prestator se va depune completată cu datele ambelor părţi şi va conţine explicit şi detaliat preţul (lei), cantitatea aferentă de servicii prestate, precum şi numărul contractului.
11.5.Nu se acceptă spre decontare, prestaţiile care nu au ataşate ca si documente suport, formularele prevăzute prin contract, respectiv cele prevazute la art.15.2, 15.3 si 15.4.
12.  Sanctiuni pentru neindeplinirea culpabila a obligatiilor 

12.1.In cazul in care achizitorul nu onoreaza facturile in termen de 30 de zile de la expirarea perioadei convenite, atunci acesta are obligatia de a plati, ca penalitati, o suma echivalentă, în cotă de 0,1% din valoarea facturilor neachitate, pentru fiecare zi de intarziere, până la indeplinirea efectiva a obligatiilor.

12.2.Pentru neîndeplinirea în totalitate sau în parte a serviciilor ce fac obiectul contractului, prestatorul va fi penalizat după cum urmează:

-  Pentru neexecutarea obligațiilor ce  revin în conformitate cu sarcinile asumate, prestatorul datorează autorităţii contractante penaltăţi in cota de 0,1 % pe zi , din valoarea contractului subsecvent ramasa neexecutata,  pe baza notei de constatare intocmite.  

- Nota de constatare este întocmită de către reprezentanţii autorităţii contractante. Notele de constatare vor avea ataşate ca şi anexe, ordinul de intrare în bază, diagrama desfăşurătoare GPS precum si orice alt fel de documente considerate relevante de către autoritatea contractantă. Aceste note de constatare pot fi comunicate în termen de maxim 5 zile de la data prezentării documentaţiei spre decontare de către prestator.
12.3.Nerespectarea obligatiilor asumate prin prezentul contract de catre una dintre parti, in mod culpabil si repetat, da dreptul partii lezate de a considera contractul de drept reziliat si de a pretinde plata de daune-interese. În caz de abateri repetate, contractul încheiat cu prestatorul va fi reziliat odată cu comunicarea notei de constatare nr. 5.
12.4.(1) Achizitorul isi rezerva dreptul de a renunta oricand la contract, printr-o notificare scrisa adresata prestatorului, fara nici o compensatie, daca acesta din urma da faliment, cu conditia ca aceasta anulare sa nu prejudicieze sau sa afecteze dreptul la actiune sau despagubire pentru prestator.  In acest caz, prestatorul are dreptul de a pretinde numai plata corespunzatoare pentru partea din  contract îndeplinita pâna la data denuntarii unilaterale a contractului.

(2) – Contractul poate inceta si in urmatoarea situatie :

- prin denuntarea unilaterala din partea Autoritatii Contractante, in perioada de valabilitate a acestuia, fara a aduce atingere dispozitiilor dreptului comun privind incetarea contractelor sau dreptului autoritatii contractante de a solicita constatarea nulitatii absolute a contractului de achizitie publica, in conformitate cu dispozitiile dreptului comun, in una dintre urmatoarele situatii:
a)contractantul se afla, la momentul atribuirii contractului, în una dintre situaţiile care ar fi determinat excluderea sa din procedura de atribuire potrivit art. 164-167;

b)contractul nu ar fi trebuit să fie atribuit contractantului respectiv, având în vedere o încălcare gravă a obligaţiilor care rezultă din legislaţia europeană relevantă şi care a fost constatată printr-o decizie a Curţii de Justiţie a Uniunii Europene.

Clauze specifice
13. Garantia de buna executie a contractului

13.1Prestatorul se obligă să constituie garanţia de bună execuţie a contractului în cuantum de 10%, din valoarea contractului, fara TVA.
13.2.Garanţia de bună execuţie se va constitui prin orice modalitate prevăzută de art. 39 și  art. 40 din H.G. nr. 395/2016. Garanţia de bună execuţie constituită conform prevederilor art. 154 alin (3) si alin. (4) din Lege devine anexă la contract, prevederile art. 36 alin. (5) aplicându-se în mod corespunzător. Conform prevederilor art. 39 alin (5) din HG nr. 395/2016 Norme de aplicare a Legii nr.98/2016 privind achizitiile publice: ,,In cazul in care pe parcursul executarii contractului de achizitie publica se suplimenteaza valoarea acestuia, contractantul are obligatia de a completa garantia de buna executie in corelatie cu noua valoare a contractului de achizitie publica.’’ Garantia de buna executie se poate constitui conform art. 40, alin (5) din HG 395/2016 si prin retineri succesive din sumele datorate pentru facturi partiale conf. art. 40 alin.(5) – (9) din HG 395/2016.
13.3.Modul de constituire al garanţiei prin retineri succesive: contractantul are obligaţia de a deschide un cont la dispoziţia autorităţii contractante, la unitatea Trezoreriei Statului din cadrul organului fiscal competent în administrarea acestuia, conform art. 40 alin.(4) si (5) din HG 395/2016.
Suma iniţială care se depune de către contractant în contul de disponibil astfel deschis, nu trebuie să fie mai mică de 0,5% din preţul contractului de achiziţie publică, fără TVA, respectiv  …………… lei. Pe parcursul îndeplinirii contractului de achiziţie publică, achizitorul urmează să alimenteze contul de disponibil prevăzut la alin. (4) şi (5) prin reţineri succesive din sumele datorate şi cuvenite contractantului până la concurenţa sumei stabilite drept garanţie de bună execuţie în contractul de achiziţie publică/contractul subsecvent şi va înştiinţa contractantul despre vărsământul efectuat, precum şi despre destinaţia lui.
Dovada deschiderii contului se va face prin :

- Confirmare de la trezorerie ca a fost deschis un cont in care se vor vira retinerile ce constituie garantia de buna executie ;

- Copie extras de cont , confirmarea existentei sumei de ………….. lei

13.4.Autoritatea contractantă are dreptul de a emite pretenţii asupra garanţiei de bună execuţie, oricând pe parcursul îndeplinirii contractului de achiziţie publică, în limita prejudiciului creat, în cazul în care contractantul nu îşi îndeplineşte din culpa sa obligaţiile asumate prin contract. Anterior emiterii unei pretenţii asupra garanţiei de bună execuţie autoritatea contractantă are obligaţia de a notifica pretenţia atât contractantului, cât şi emitentului instrumentului de garantare, precizând obligaţiile care nu au fost respectate, precum şi modul de calcul al prejudiciului. În situaţia executării garanţiei de bună execuţie, parţial sau total, contractantul are obligaţia de a reîntregii garanţia în cauză raportat la restul rămas de executat.
13.5.Achizitorul are obligaţia de a elibera/restitui garanţia de bună execuţie în cel mult 14 zile de la data îndeplinirii de către contractant a obligaţiilor asumate prin contractul de achiziţie publică respectiv, dacă nu a ridicat până la acea dată pretenţii asupra ei.

13.6.Garanţia tehnică este distinctă de garanţia de bună execuţie a contractului. 

14. Alte resposabilitati ale prestatorului
14.1.(1)Prestatorul are obligatia de a presta serviciile prevazute in contract cu profesionalismul si promptitudinea cuvenite angajamentului asumat si in conformitate cu cerintele caietului de sarcini si ale propunerii tehnice.
(2) Prestatorul se obliga sa supravegheze prestarea serviciilor,  sa asigure resursele umane, materialele, cerute de si pentru contract, in masura in care necesitatea asigurarii acestora este prevazuta in contract sau se poate deduce in mod rezonabil din contract.  

14.2.Prestatorul este pe deplin responsabil pentru prestarea serviciilor in termenul convenit. Totodata, este raspunzator atat de siguranta tuturor operatiunilor si metodelor de prestare utilizate, cat si de calificarea personalului folosit pe toata durata contractului. 
14.3.Prestatorul este răspunzător de corectitudinea și exactitatea datelor înscrise în facturi/situații de plată și se obligă să restituie atât eventualele sume încasate în plus, cât și foloasele necuvenite aferente acestora. Sumele respective vor fi stabilite în urma verificărilor efectuate de către organele de control financiar intern sau alte organe de control abilitate de lege. Dacă în urma controalelor efectuate de organele abilitate, potrivit legii, se constată că prestatorul a încasat sume necuvenite de la achizitor, prestatorul are obligația să restituie în timpul controlului și înainte de sesizarea organelor competente aceste sume, inclusiv penalitățile, daune-interese, majorările, dobânzile aferente, stabilite prin actele de control. 

15. Receptie, verificari si plati
15.1.Achizitorul are dreptul de a verifica modul de prestare a serviciilor pentru a stabili conformitatea lor cu prevederile din propunerea tehnica si din caietul de sarcini.

15.2.Prestatorul va prezenta la receptie urmatoarele documente:

-Diagramele GPS pentru fiecare utilaj in parte, cu evidențierea prestațiilor efectiv executate.
Formular 1  Situația de plată a prestațiilor pentru deszăpezire efectuate  (anexa 3 la caietul de sarcini), in 3 exemplare (1 pt. prestator si 2 pt. autoritatea contractantă)

Formular 1.2.1 – 1.2.n Centralizator lunar prestații efectuate cu autoutilajul închiriat la deszăpezirea mecanică, (anexa 4 la caietul de sarcini), in 3 exemplare (1 pt. prestator și 2 pentru autoritatea contractantă), care vor fi însoțite de diagramele zilnice desfășurătoare ale GPS-urilor.
Nu se acceptă spre decontare, prestațiile care nu au atasate ca si documente suport, formularele  prevăzute de art. 15.2 . 

15.3.Prestațiile vor fi decontate în baza verificării și certificării de către reprezentanții autorității contractante a situațiilor de plată însoțite de documentele justificative aferente, avându-se în vedere prestațiile efective executate și alte elemente necesare. Prestatorul este răspunzător de corectitudinea și exactitatea datelor înscrise în facturi/situații de plată/situații de lucrări și se obligă să restituie atât eventualele sume încasate în plus, cât și foloasele necuvenite aferente acestora. Sumele respective vor fi stabilite în urma verificărilor efectuate de către organele de control financiar intern sau alte organe de control abilitate de lege.
Dacă în urma controalelor efectuate de organele abilitate, potrivit legii, se constată că prestatorul a încasat sume necuvenite de la achizitor, prestatorul are obligaţia să restituie în timpul controlului şi înainte de sesizarea organelor competente aceste sume, inclusiv penalităţile, daune-interese, majorările, dobânzile aferente, stabilite prin actele de control.
15.4.Plata facturilor aferente serviciilor prestate, avand ca sursa de finantare Bugetul SMUP Bacau, va fi achitata in termen de maxim 30 zile de la data confirmarii primirii facturilor la sediul Achizitorului.

In vederea efectuarii platii prestatiilor efectuate se vor trimite de catre Prestator in termenul prevazut in contract toate documentele justificative specifice activității efectuate. Achizitorul nu va efectua plati in avans.

 Prezentarea de date eronate sau incomplete, fata de prevederile legale si ale contractului de achizitie, în facturile înaintate spre decontare, face sa nu curga termenul de plata, daca Achizitorul sesizeaza Prestatorul despre neregulile constatate. Un nou termen de plata va curge de la confirmarea de catre Achizitor a noilor facturi prezentate de catre Prestator, completate cu date corecte, potrivit legii si contractului.

 Daca in urma unor controale efectuate de reprezentantii Achizitorului se constata absenta nejustificata din baza de deszapezire a unor mijloace de mecanizare prevazute in contract, nu se vor plati prestatiile efectuate de mijloacele de mecanizare pentru care s-a constatat absenta nejustificata, de la inceputul lunii in curs si pana la data controlului.

 Prestatiile vor fi decontate pe baza verificarii si certificarii de catre reprezentantii Achizitorului a situatiilor de plata insotite de documentele justificative aferente, avandu-se in vedere volumul prestatiilor efectiv (real) executate şi calitatea acestora.

16. Incepere, finalizare, intarzieri, sistare
16.1 .(1)Prestatorul are obligatia de a incepe prestarea serviciilor conform clauzei 7.1. 
       (2)Perioada de desfăşurare a prestaţiilor este stabilita in funcţie de condiţiile meteo-rutiere. Această perioadă poate fi modificată prin notificarea scrisă a achizitorului.
16.2.(1) Serviciile prestate in baza contractului trebuie finalizate in termenul convenit de parti, termen care se calculeaza de la data inceperii prestarii serviciilor.

        (2) In cazul in care: 

i) orice motive de intarziere, ce nu se datoreaza  prestatorului, sau

ii) alte circumstante neobisnuite susceptibile de a surveni, altfel decat prin incalcarea contractului de catre prestator,

indreptatesc prestatorul de a solicita prelungirea perioadei de prestare a serviciilor, atunci partile vor revizui, de comun acord, perioada de prestare.
16.3.In afara cazului in care achizitorul este de acord cu o prelungire a termenului de executie, orice intarziere in indeplinirea contractului da dreptul achizitorului de a solicita penalitati prestatorului. 
17. Ajustarea pretului contractului
17.1.Pentru serviciile prestate, platile datorate de achizitor prestatorului sunt tarifele declarate in propunerea financiara, anexa la contract.

17.22.Preturile (tarifele) sunt ferme si nu se vor modifica .
18. Amendamente 
18.1.Părţile contractante au dreptul, pe durata îndeplinirii contractului, de a conveni modificarea şi/ sau completarea clauzelor prezentului contract fără organizarea unei noi proceduri, cu acordul părţilor semnatare, prin act adiţional, cu respectarea prevederilor art. 221 din Legea nr. 98/2016 privind achiziţiile publice, cu modificările şi completările ulterioare, în cazul în care aceasta nu reprezintă o modificare substanţială.

18.2.Modificarea poate interveni doar dacă nu presupune alte modificări substanţiale ale contractului şi nu se realizează cu scopul de a eluda aplicarea procedurilor de atribuire prevăzute de Legea nr. 98/2016, cu modificările şi completările ulterioare.

18.3.Modificarea contractului se realizează de către Achizitor prin încheierea unui act adiţional, la initiativa prestatorului sau a autoritatii contractante, in condițiile legislatiei romane in vigoare.

18.4.Partea care propune modificarea contractului are obligaţia de a transmite celeilalte Părţi propunerea de modificare a contractului.

18.5.In termen de maximum 5 zile de la primirea propunerilor de modificare a acordului- cadru, se va transmite acceptul sau refuzul de modificare a propunerilor.

18.6.Modificarea va produce efecte doar dacă părţile au convenit asupra acestui aspect prin semnarea unui act adiţional.

18.7 .Partile contractante au dreptul, pe durata îndeplinirii contractului, de a conveni, prin act aditional, adaptarea acelor clauze afectate de modificări ale legii.
18.8.Autoritatea contractanta își rezerva dreptul ca in situatia unor caderi masive de zapada sau conditii meteo nefavorabile care pot periclita desfășurarea in condiții optime a traficului rutier sau pietonal sa suplimenteze valoarea si cantitatea contractului, conform prevederilor art 221 din Legea 98/2006 privind achizitiile publice (inclusiv ale Instructiunii ANAP nr.1/2021).


18.9.Partile contractante pot conveni de comun acord la încetarea contractului.
19. Subcontractanti

19.1.(1) Prestatorul are obligatia, de a prezenta la încheierea contractului de achiziţie publică sau atunci când se introduc noi subcontractanţi, contractele încheiate între contractant şi subcontractant/subcontractanţi nominalizaţi în ofertă sau declaraţi ulterior, astfel încât activităţile ce revin acestora, precum şi sumele aferente prestaţiilor, să fie cuprinse în contractul de achiziţie publică. Contractele prezentate conform prevederilor anterioare trebuie să fie în concordanţă cu oferta şi se vor constitui în anexe la contractul de achiziţie publică. Contractantul are obligaţia de a notifica autorităţii contractante orice modificări ale informaţiilor prevăzute la alin. (1) pe durata contractului de achiziţie publică.
(2) Subcontractorii îşi vor exprima la momentul încheierii contractului de achiziţie publică sau la momentul introducerii acestora în contractul de achiziţie publică, după caz, opţiunea de a fi plătiţi direct de către autoritatea contractantă. Autoritatea contractantă efectuează plăţile directe către subcontractanţii agreaţi doar atunci când prestaţia acestora este confirmată prin documente agreate de toate cele 3 părţi, respectiv autoritate contractantă, contractant şi subcontractant sau de autoritatea contractantă şi subcontractant atunci când, în mod nejustificat, contractantul blochează confirmarea executării obligaţiilor asumate de subcontractant.
(3) Atunci când un subcontractant îşi exprimă opţiunea de a fi plătit direct, autoritatea contractantă are obligaţia de a stabili în cadrul contractului de achiziţie publică clauze contractuale obligatorii ce prevăd transferul de drept al obligaţiilor de plată către subcontractant/subcontractanţi pentru partea/părţile din contract aferentă/aferente acestuia/acestora, în momentul în care a fost confirmată îndeplinirea obligaţiilor asumate prin contractul de subcontractare, în conformitate cu prevederile alin. (2).

(4) Contractele prezentate conform prevederilor alin. (1) trebuie să fie în concordanţă cu oferta şi se vor constitui în anexe la contractul de achiziţie publică.

Dispoziţiile prevăzute la alin. (1)-(3) nu diminuează răspunderea contractantului în ceea ce priveşte modul de îndeplinire a viitorului contract de achiziţie publică/acord-cadru.

19.2.(1) Se accepta inlocuirea/implicarea subcontractanţilor de către contractant în perioada de implementare a contractului în următoarele situaţii:

    a) înlocuirea subcontractanţilor nominalizaţi în ofertă şi ale căror activităţi au fost indicate în ofertă ca fiind realizate de subcontractanţi,

    b) declararea unor noi subcontractanţi ulterior semnării contractului de achiziţie publică în condiţiile în care lucrările/serviciile ce urmează a fi subcontractate au fost prevăzute în ofertă fără a se indica iniţial opţiunea subcontractării acestora,

    c) renunţarea/retragerea subcontractanţilor din contractul de achiziţie publică.

(2) În situaţiile prevăzute la alin (1), achizitorul are obligaţia de a solicita prezentarea contractelor încheiate între contractant şi subcontractanţii declaraţi ulterior, care să conţină obligatoriu, cel puţin următoarele elemente:

    a) activităţile ce urmează a fi subcontractate;

    b) numele, datele de contact, reprezentanţii legali ai noilor subcontractanţi;

    c) valoarea aferentă prestaţiilor noilor subcontractanţi
(3) În situaţiile prevăzute la alin1, noii subcontractanţi au obligaţia de a prezenta o declaraţie pe propria răspundere prin care îşi asumă respectarea prevederilor caietului de sarcini şi a propunerii tehnice depuse de către contractant la ofertă, aferentă activităţii supuse subcontractării. 

(4) Contractele menţionate la alin.2 şi declaraţiile menţionate la alin.(3 ), vor fi prezentate cu cel puţin 15 zile înainte de momentul începerii executării lucrărilor/prestării serviciilor de către noii subcontractanţi.

(5) În situaţiile prevăzute la alin. 1, noii subcontractanţi au obligaţia de a transmite certificatele şi alte documente necesare pentru verificarea inexistenţei unor situaţii de excludere şi a resurselor/capabilităţilor corespunzătoare părţilor de implicare în contractul de achiziţie publica.
19.3.Înlocuirea/implicarea subcontractanţilor de către contractant în perioada de implementare a contractului se realizează cu acordul autorităţii contractante.

19.4. (1)Inlocuirea subcontractanţilor nominalizaţi în ofertă şi ale căror activităţi au fost indicate în ofertă ca fiind realizate de subcontractanţi, nu reprezintă modificare substanţială, aşa cum este aceasta definită la art. 221 din Legea nr. 98/2016.

(2) În situaţia prevăzută la mai sus, valoarea aferentă activităţilor subcontractate va fi cel mult egală cu valoarea declarată în cadrul ofertei ca fiind subcontractată, la care se poate adăuga numai ajustarea preţurilor existente în contract.

 (3) În situaţia prevăzută anterior obiectul noului contract de subcontractare nu trebuie să modifice obiectul contractului de subcontractare anterior.

  (4) Obiectul şi valoarea noului contract de subcontractare nu vor conţine lucrările executate/serviciile prestate de către subcontractantul iniţial şi nici valoarea aferentă acestora.

19.5.Contractantul are dreptul de a implica noi subcontractanţi pe durata executării contractului, cu condiţia ca nominalizarea acestora să nu reprezinte o modificare substanţială a contractului de achiziţie publică în condiţiile art. 221 din Legea nr. 98/2016.

Aceasta situatie nu reprezintă o modificare substanţială aşa cum este aceasta definită la art. 221 din Lege, dacă se îndeplinesc următoarele condiţii cumulative:

    a) introducerea unui nou subcontractant nu are impact asupra îndeplinirii criteriilor de calificare/selecţie sau în privinţa aplicării criteriului de atribuire raportat la momentul evaluării ofertelor;

    b) introducerea unui nou subcontractant nu modifică preţul contractului dintre autoritatea contractantă şi contractant;

    c) introducerea unui nou subcontractant este strict necesară pentru îndeplinirea contractului de achiziţie publică;

    d) prin introducerea unui nou subcontractant nu este schimbat caracterul general al obiectului contractului de achiziţie publică, fapt ce presupune că scopul contractului, precum şi indicatorii principali ce caracterizează rezultatul respectivului contract rămân nemodifica
19.6 .În situaţia prevăzută la 19.2 (1) lit. c), în cazul în care un contract de subcontractare este denunţat unilateral/reziliat de către una din părţi, contractantul are obligaţia de a prelua partea/părţile din contract aferente activităţii subcontractate sau de a înlocui acest subcontractant cu un nou subcontractant în condiţiile 19.2 (1) lit. a).
20. Cesiunea 
20.1.Este permisa doar cesiunea creantelor nascute din acest contract, obligatiile nascute ramanand in sarcina partilor contractante astfel cum au fost stipulate si asumate initial.

20.2.Prestatorul are obligatia de a cesiona achizitorului, in cazul unei incetari anticipate a contractului,   contractele încheiate de acesta cu  subcontractanţii.  

20.3.Achizitorul poate urmări orice pretenţie la daune pe care prestatorul ar putea să o aibă împotriva terţului/terţilor susţinător/susţinători declarati pentru nerespectarea obligaţiilor asumate prin angajamentul ferm. In acest sens, se poate realiza o cesiune a drepturilor executantului către achizitor, cu titlu de garanţie.

21. Forta majora
21.1.Forta majora este constatata de o autoritate competenta.
21.2.Forta majora exonereaza partile contractante de indeplinirea obligatiilor asumate prin prezentul contract, pe toata perioada in care aceasta actioneaza.
21.3.Indeplinirea contractului va fi suspendata in perioada de actiune a fortei majore, dar fara a prejudicia drepturile ce li se cuveneau partilor pana la aparitia acesteia.
21.4.Partea contractanta care invoca forta majora are obligatia de a notifica celeilalte parti, imediat si in mod complet, producerea acesteia si sa ia orice masuri care ii stau la dispozitie in vederea limitarii consecintelor.
21.5.Daca forta majora actioneaza sau se estimeaza ca va actiona o perioada mai mare de 6 luni, fiecare parte va avea dreptul sa notifice celeilalte parti incetarea de plin drept a prezentului contract, fara ca vreuna din parti sa poata pretinde celeilalte daune-interese.
22. Solutionarea litigiilor
22.1.Achizitorul si  prestatorul vor face toate eforturile pentru a rezolva pe cale amiabila, prin tratative directe, orice neintelegere sau disputa care se poate ivi intre ei in cadrul sau in legatura cu indeplinirea contractului.
22.2.Daca, dupa inceperea acestor tratative neoficiale, achizitorul si prestatorul nu reusesc sa rezolve in mod amiabil o divergenta contractuala, fiecare poate solicita ca disputa sa se solutioneze de catre instantele judecatoresti competente din raza teritoriala de la sediul achizitorului.

23. Date cu caracter personal 

23.1.(1) În sensul prezentei Secțiuni 23, termenii "Operator de date", "Împuternicit", "Persoana vizata", "Prelucrare", "Date personale" și "Date personale speciale” vor avea același înțeles ca în REGULAMENTUL nr. 679 din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE. 

(2) Părțile recunosc că numai Achizitorul va stabili scopurile pentru care datele pot fi prelucrate și modul în care vor fi prelucrate datele personale de către Prestator. În consecință, Achizitorul va fi operatorul de date și Prestatorul va fi, în orice moment,  numai un împuternicit.

23.2.Achizitorul garantează și răspunde singur atât de faptul că a obținut și păstrează toate permisiunile, licențele și consimțămintele necesare, inclusiv cele privind prelucrarea datelor cu caracter personal, pentru ca Prestatorul să furnizeze serviciile în conformitate cu prezentul contract, cât și de faptul că deținerea, utilizarea, operarea sau direcționarea sau instrucțiunile sale către Prestator cu privire la utilizarea, deținerea sau exploatarea serviciilor, inclusiv prelucrarea datelor cu caracter personal respectă toate legile și reglementările aplicabile, la nivel național și european.

23.3.În cazul în care, în legătură cu acest Contract, Prestatorul, în calitate de Împuternicit, prelucrează date personale numai în numele și pe seama Achizitorului, Prestatorul:

(A) va prelucra aceste date cu caracter personal numai pe baza instrucțiunilor scrise ale Achizitorului și în măsura necesară, în mod rezonabil, pentru punerea în aplicare a prezentului contract. Răspunderea pentru legalitatea și corectitudinea instrucțiunilor emise de Achizitor către/pentru Prestator este sub responsabilitatea juridică unică a Achizitorului;

(B) va prelucra și utiliza datele personale aparținând Achizitorului numai în scopul îndeplinirii obligațiilor contractuale asumate prin prezentul contract și nu va utiliza sau reutiliza aceste date personale în niciun alt scop, nici în interes propriu, nici în interesul vreunui terț;

(C) nu va divulga aceste date cu caracter personal niciunei persoane fizice sau juridice, de drept public și/sau de drept privat, cu excepția cazului în care este necesar sau permis prin prezentul contract sau prin consimțământul scris al Achizitorului, cu respectarea legii; datele personale vor putea fi diseminate și/sau dezvăluite autorităților publice cu competențe de anchetă, făra acordul și/sau notificarea obligatorie a Achizitorului, în condițiile legilor în vigoare aplicabile;

(D) va pune în aplicare măsuri tehnice și organizatorice, astfel cum se specifică de Achizitor în prealabil, pentru a proteja aceste date personale împotriva distrugerii accidentale sau ilegale sau pierderii accidentale, modificării, dezvăluirii sau accesului neautorizat și împotriva tuturor celorlalte forme ilegale de prelucrare; răspunderea pentru legalitatea și caracterul adecvat al măsurilor de securitate a prelucrării, dispuse de Achizitor, revine exclusiv Achizitorului;

(E) va asigura intern, în condiții organizatorice optime, confidențialitatea datelor personale prelucrate în numele și pe seama Achizitorului; asigurarea canalului de transmisie a datelor personale dintre Părți, pe durata transmisei, va putea fi în sarcina Prestatorului sau a Achizitorului, în condițiile stabilite conform contractului comercial dintre părți.

24. Caracterul confidenţial al contractului

24.1.Conform prevederilor Legii nr.544/ 2004 cu modificarile ulterioare, autoritatea contractanta are obligatia de a pune la dispozitia partilor interesate – la cererea expresa a acestora - documentele cu caracter public.
24.2.Dosarul achizitiei publice are caracter de document public, in conformitate cu prevederile art. 217 alin (4) din Legea nr.98/2016 privind achizitiile publice, iar contractul si actele aditionale sunt parte ale dosarului achizitiei, potrivit prevederilor art.148 din Legea nr.98/2016 privind achizitiile publice.
25. Limba care guverneaza contractul
25.1.Limba care guverneaza contractul este limba romana.

26. Comunicari
26.1.(1) Orice comunicare intre parti, referitoare la indeplinirea prezentului contract, trebuie sa fie transmisa in scris.

(2) Orice document scris trebuie inregistrat atat in momentul transmiterii cat si in momentul primirii.
26.2.Comunicarile intre parti se pot face si prin telefon, telegrama, telex, fax sau e-mail cu conditia confirmarii in scris a primirii comunicarii.
27. Legea aplicabila contractului
27.1.Contractul va fi interpretat conform legilor din Romania.
Partile au inteles sa incheie azi ...................... prezentul contract in doua exemplare originale, unul la prestator si unul la achizitor.  
	            ACHIZITOR,

         PROMITENT-PRESTATOR,

         
	PRESTATOR,

